ઉદ્યોગપતિ વિપુલભાઈનો દીકરો સમકિત પરદેશથી ઉચ્ચ અભ્યાસ કરીને આવ્યો અને તરત એના પિતાના વ્યવસાયમાં જોડાઈ ગયો. સમકિત સ્વભાવે ગંભીર અને મહેનતુ હતો. ત્રણ ભાઈબહેનમાં એ સૌથી મોટો હતો, એનાથી નાનો મલય હજી કૉલેજમાં ભણતો હતો અને સૌથી નાની રુચિ હાઈસ્કૂલમાં હતી, સમકિત માનતો હતો કે એ સૌથી મોટો છે એટલે એના પપ્પાની જવાબદારી બને એટલી એણે પોતાના માથે લઈ લેવી જોઈએ. આવા વિચારથી એણે ઑફિસનાં કામ સંભાળી લીધાં.